EkBass/fiwiki-20250220-pages-articles huggingface dataset:
M/S Brahe

M/S Brahe oli Saimaan Matkaverkko Oy:n omistama risteilyalus, joka valmistuessaan vuonna 1943 oli sotalaiva. Alus liikennöi Suomenlahden ja Saimaan välistä reittiliikennettä.Laiva myytiin Norjaan vuonna 2016, ja se sai takaisin vanhan norjalaisen nimensä M/S Sunnhordland. == Historia == ===Sotalaivana=== Alus rakennettiin 650 uppoumatonnin PCE-842-luokan saattajaksi Chicagossa vuonna 1943. Yhdysvaltain laivastossa alus tunnettiin nimellä USS PCE-830. PCE-830 siirrettiin pian valmistumisensa jälkeen Ison- Britannian kuninkaalliseen laivastoon, jonka lipun alla alus palveli toisessa maailmansodassa nimellä HMS Kilchrenan. Sodan aikana alus toimi pääasiassa sukellusveneiden etsintä- ja torjuntatehtävissä Gibraltarilla sekä Länsi- Afrikan rannikolla. HMS Kilchrenanin aseistukseen kuului muun muassa 76 mm kansitykki, ilmatorjuntatykkejä ja syvyyspommeja. ===Norjassa=== Toisen maailmansodan jälkeen alus myytiin Norjaan vuonna 1948, ja se muutettiin matkustaja-autolautaksi nimellä MS Sunnhordland. Alus toimi postilaivana Bergenin ja Stavangerin välillä vuoteen 1973 asti. Tuolloin alukseen mahtui noin 600 matkustajaa ja 13 henkilöautoa. ===Suomessa=== thumb|M/S Brahe Helsingissä vuonna 2012. Tämän jälkeen laiva myytiin Suomeen Oy Fagerlines Ab:lle, ja siitä tuli MS Kristina Brahe silloisen kotipaikkansa Ristiinan mukaan. Neitsytmatkansa Kristina Brahe teki vuonna 1975. Alkuvuosina alus liikennöi pääasiassa Saimaalla. Seuraavina vuosina risteilyalue laajentui Viipuriin ja Suomenlahden rannikolle. Vuonna 1982 alus liikennöi Suomenlahden yli Helsingistä Tallinnaan ja seuraavana vuonna Leningradiin. Joulukuussa 1984 Fagerlines myi laivan kotkalaiselle Rannikkolinjat Oy:lle, jonka nimeksi muuttui myöhemmin Kristina Cruises. Elokuussa 2010 Kristina Cruises myi Kristina Brahen Saimaan Matkaverkko Oy:lle. Alus asetettiin Suomenlahden ja Saimaan välille reittiliikenteeseen, ja sen nimi muutettiin M/S Braheksi.[1] ===Tanskassa=== Saimaa Travel vuokrasi M/S Kristina Brahen kahdeksi vuodeksi tanskalaiselle Nordic Cruise Linesille.Maritimedenmark.dk ===Norjassa=== Saimaa Travel myi M/S Brahen norjalaiselle yritykselle elokuussa 2016. Alus remontoitiin Tallinnassa, minkä jälkeen se alkoi taas liikennöimään vanhalla nimellään M/S Sunnhordland. == Tekniset tiedot == Aluksen pituus on 56,8 metriä ja leveys 10,8 metriä. Syväys on 3,3 metriä. Alukseen mahtuu 200 matkustajaa. Aluksen magneettikompassi ja ruori ovat alkuperäisiä, ja valonheittimissä lukee "US Navy". Runko on alkuperäinen joltain osin. ==Lähteet== ==Aiheesta muualla== Luokka:Risteilyalukset
Kanavanippu F

Kanavanippu F on Digitan maksullinen kanavanippu. Valtioneuvosto myönsi 1. syyskuuta 2010 mennessä tehdyistä hakemuksista ensimmäiset toimiluvat ajalle 1. tammikuuta 2011 – 31. joulukuuta 2016. Luvanhaltijan oli aloitettava ohjelmatoiminta 1. maaliskuuta 2011 mennessä. Kanavanippu F:n tiedonsiirtonopeus on 37,2 Mb/s. Tämä siirtokyky voidaan jakaa viiteen teräväpiirtokanavaan, joista jokaisen siirtonopeus on 6,3 Mb/s, yhteensä 31,5 Mb/s. Jäljelle jäävä 5,7 Mb/s voidaan jakaa tavallisen erottelukyvyn kanaville, joista jokainen edellyttää 1,5 Mb/s -tiedonsiirtonopeutta. Yhden teräväpiirtokanavan kaistaleveydellä voidaan toteuttaa neljä tavallisen terävyyden televisiokanavaa valinnaisesti. Suomessa 2009-2010 yleisesti käytössä olevat digitaalitelevisiot ja digitaalimuuntimet (digiboksit) eivät kykene käsittelemään DVB-T2-tekniikalla toteutettuja televisiolähetyksiä. Tämän vuoksi näitä lähetyksiä varten on hankittava siihen erikseen valmistetut laitteet. Islannin, Irlannin, Norjan, Ruotsin, Suomen ja Tanskan televisioyhtiöiden ja maanpäällisten televisioverkko-operaattoreiden yhteinen forum, NorDig, on määritellyt pohjoismaiseen DVB-T2:een liittyviä laitteilta odotettavia minimivaatimuksia. == Kanavanipun kanavat == *V Sport 1 Suomi HD *V Sport 2 Suomi HD *V Sport + Suomi HD *V Sport Golf HD *V Film Action HD *V Sport Vinter HD *Eurosport 1 HD *Eurosport 2 HD *MTV Urheilu 3 *Investigation Discovery *Disney Channel *AdultTV.fi ==Lähteet== ==Aiheesta muualla== *NorDig Unified Requirements ver 2.1 *test specification for the NorDig compliant DVB-T2 IRDs, version 1.0.1. Luokka:Kanavaniput
Luis Marín Barahona

Luis Antonio Marín Barahona (s. 18. toukokuuta 1983 Santiago) on chileläinen jalkapalloilija, pelipaikaltaan maalivahti. Hän edustaa Unión Españolaa, jossa hän on pelannut vuodesta 2008 saakka. Marín on pelannut Chilen maajoukkueessa kolme ottelua. Hän oli joukkueen mukana MM-kisoissa 2010, mutta ei pelannut turnauksessa yhtäkään ottelua. Luokka:Chileläiset jalkapallomaalivahdit Luokka:Vuonna 1983 syntyneet Luokka:Elävät henkilöt
En plats i solen

En plats i solen (Paikka auringossa) on ruotsalaisen alternative rock -yhtye Kentin yhdeksäs studioalbumi. Se julkaistiin 30. kesäkuuta 2010, vain kahdeksan kuukautta Röd-albumin jälkeen, mutta se oli ladattavana yhtyeen kotisivuilta jo 23. kesäkuuta. Levy on tuotettu yhdessä tuottaja Stefan Bomanin kanssa, joka oli mukana tekemässä Du & jag döden -albumia vuonna 2005. Ensimmäinen single "Gamla Ullevi" / "Skisser för sommaren" ilmestyi 14. kesäkuuta 2010, samana päivänä kun yhtye julkaisi albumin yksityiskohdat. En plats i solen kohosi listojen ensimmäisiksi Ruotsissa ja Suomessa. Norjassa toiseksi ja Tanskassa neljänneksi. Albumin kappaleet on kirjoittettu ja nauhoitettu vuoden 2010 alkukeväästä, ja viimeistelty 8. kesäkuuta 2010. Jotkut kappaleista ovat jäänteitä Röd-levyltä. Laulaja Joakim Berg kertoi Svenska Dagbladetille, että he halusivat nauhoittaa kappaleet "kun ne olivat yhä tuoreita". == Kappaleet == == Listat == Lista (2010) Sijoitus Tanskan virallinen lista 4 Suomen virallinen lista 1 Norjan virallinen lista 2 Ruotsin virallinen lista 1 == Arvostelut == * Desibeli.net: Desibeli.net * Nyt.fi: Nyt.fi * Me Naiset: Me Naiset * PopMatters: PopMatters * Soundi: Soundi == Lähteet == Luokka:Vuoden 2010 albumit Luokka:Kentin albumit
Vähän valoo (albumi)

Vähän valoo on suomalaisen Gregory ja Vähän Valoo -yhtyeen ainoa studioalbumi vuodelta 1991. Levyn on tuottanut Pave Maijanen ja julkaissut Fazer Finnlevy Kräk!-merkillä. Musiikkikasetin sarjatunnus on KRÄMK 55. Jouko Nikula on toiminut äänittäjänä Oulun Soundmix Studiossa ja Risto Hemmi Helsingin Finnvoxissa. Pauli Saastamoinen on masteroinut kappaleet ja Mika Jussila tehnyt kaiverruksen Finnvoxissa. Kansitaiteilija on Tapani Kaukoniemi. Kiitoksissa on mainittu mm. Studio Tico-Tico, Watti-Matti ky sekä Kitara ja Rumpuhuone ky. == Kappaleet == Kaikki kappaleet on tehnyt salanimi Gregory V. eli Eero Ainesmaa. Hän on myös sovittanut kappaleet Pave Maijasen kanssa lukuun ottamatta kappaleita "Kuunvalonainen" ja "Miltä tuntuu", jotka Maijanen on sovittanut yksin. === A-puoli === # # # # # # === B-puoli === # * # # # # # == Kokoonpano == * Gregory V. – kitara ja laulu * Risto Blomster – basso ja stemmat * Harri Laakkonen – sähköpiano ja urut * Janne Lappalainen – rummut * Jyrki Reinikainen – kitara ja huuliharppu === Vierailevat muusikot === * Pave Maijanen – stemmat, mandoliini (B4) * Jorkke Mäkitalo – dobro (A2, B5) * Olli Haavisto – pedal & lap steel Luokka:Vuoden 1991 esikoisalbumit Luokka:Suomalaiset rockalbumit Luokka:Pave Maijasen tuottamat albumit
Irlanti yleisurheilun Euroopan-mestaruuskilpailuissa

Sija Yhteensä 30\. 5 9 7 21 Irlanti on saavuttanut yleisurheilun ulkoratojen täyden ohjelman Euroopan-mestaruuskilpailuissa 15 mitalia, joista kolme on kultaa. EM-kisojen mitalitilastossa se on 30. sijalla. Irlannin oli tarkoitus osallistua jo ensimmäisiin, vuoden 1934 EM- kilpailuihin, mutta se perui osanottonsa, kun Pohjois-Irlannin urheilijat määrättiin Ison-Britannian joukkueeseen, joka ei edes ollut osallistumassa kisoihinSuuri EM-kirja, s. 18. Irlannin mitalit ovat yhdeksän eri urheilijan tuomia. Maan ainoa kultamitalisti on kestävyysjuoksija Sonia O'Sullivan. Hänen lisäkseen useammin kuin kerran on mitaleille yltänyt 100 metrin aitajuoksija Derval O'Rourke. Ensimmäinen pistesijoille yltänyt irlantilainen oli Bernissä 1954 viidenneksi 110 metrin aitajuoksussa sijoittunut Eamonn Kinsella ja ensimmäinen mitalisti neljä vuotta myöhemmin Tukholmassa pronssia 1 500 metrin juoksussa saavuttanut Ronald Delany. == Irlannin menestys kisoittain == Kisapaikka ja -vuosi Kulta Hopea Pronssi Yhteensä Sijoitus mitalitilastossa 1934 Torino 0 0 0 0 - 1938 Pariisi / Wien 0 0 0 0 - 1946 Oslo 0 0 0 0 - 1950 Bryssel 0 0 0 0 - 1954 Bern 0 0 0 0 - 1958 Tukholma 0 0 1 1 15. 1962 Belgrad 0 0 0 0 - 1966 Budapest 0 0 0 0 - 1969 Ateena 0 1 0 1 17. 1971 Helsinki 0 0 0 0 - 1974 Rooma 0 0 0 0 - 1978 Praha 0 1 0 1 15. 1982 Ateena 0 0 0 0 - 1986 Stuttgart 0 0 0 0 - 1990 Split 0 0 0 0 - 1994 Helsinki 1 0 0 1 13. 1998 Budapest 2 0 1 3 11. 2002 München 0 2 0 2 20. 2006 Göteborg 0 1 0 1 23. 2010 Barcelona 0 1 1 2 19. 2012 Helsinki 0 0 0 0 - 2014 Zürich 0 0 1 1 23. 2016 Amsterdam 0 0 1 1 27. 2018 Berliini 0 0 1 1 25. Yhteensä 3 6 6 15 30. == Irlannin EM-mitaliurheilijat == Urheilija Kulta Hopea Pronssi Yhteensä Vuodet Lajit Sonia O'Sullivan 3 2 0 5 1994–2002 3 000 metrin juoksu, 5 000 metrin juoksu, 10 000 metrin juoksu Derval O'Rourke 0 2 0 2 2006–2010 100 metrin aitajuoksu Francis Murphy 0 1 0 1 1969 1 500 metrin juoksu Eamonn Coghlan 0 1 0 1 1978 1 500 metrin juoksu Ronald Delany 0 0 1 1 1958 1 500 metrin juoksu Mark Carroll 0 0 1 1 1998 5 000 metrin juoksu Robert Heffernan 0 0 1 1 2010 20 kilometrin kävely Mark English 0 0 1 1 2014 800 metrin juoksu Ciara Mageean 0 0 1 1 2016 1 500 metrin juoksu Thomas Barr 0 0 1 1 2018 400 metrin aitajuoksu == Lähteet == * * * * * * * * * * === Viitteet === Luokka:Irlannin yleisurheilu Luokka:Yleisurheilun Euroopan-mestaruuskilpailut maittain
Lindhurst High Schoolin surmat

Lindhurst High Schoolin surmat tapahtuivat Kalifornian Olivehurstissa 1. toukokuuta 1992, kun 20-vuotias Eric Houston aloitti ampumisen entisessä koulussaan.School Shooting Timeline School shooting turns unwanted attention to Lindhurst Opiskelijat Beamon Hill, Judy Davis ja Jason White kuolivat, samaten opettaja Robert Brens. Kymmenen muuta henkilöä loukkaantui. Ampuja piti lisäksi kymmeniä opiskelijoita panttivankeina tuntien ajan ennen antautumistaan. Surmansa saanut opettaja oli aiemmin antanut tälle hylätyn arvosanan yhteiskuntaopissa, mikä oli estänyt valmistumisen.Killer Ruled Sane; Death Penalty Possible Houston oli jo uhannut ammuskelulla tilaisuudessa, joka oli ollut tarkoitus järjestää päivän päätteeksi, mutta joka peruttiin. Aseinaan hän käytti haulikkoa ja kivääriä. Houstonin todettiin olleen mieleltään terve, ja hänet tuomittiin kuolemaan.Background: Major school shootings in US in ten years Hän odottaa teloitustaan San Quentinissa. Tapahtumiin pohjautuu elokuva Detention: The Siege at Johnson High (1997).Movie-Delivery.com == Lähteet == Luokka:Vuoden 1992 rikokset Luokka:Rikokset Kaliforniassa Luokka:Koulusurmat Yhdysvalloissa
Luxemburg yleisurheilun Euroopan-mestaruuskilpailuissa

Sija Yhteensä 42\. 0 1 0 1 Luxemburg on saavuttanut yleisurheilun ulkoratojen täyden ohjelman Euroopan-mestaruuskilpailuissa yhden mitalin. EM-kisojen mitalitilastossa se on 40. sijalla. Lisäksi kuusi luxemburgilaisurheilijaa on yltänyt pistesijoille. Luxemburgin ainoa EM- mitalisti on Göteborgissa 2006 hopeaa 800 metrin juoksussa saavuttanut David Fiegen. Ensimmäiset pistesijansa maa sai Oslossa 1946, kun Charles Heirendt sijoittui 10 000 metrin juoksussa kuudenneksi ja Triny Bourkel saavutti korkeushypyssä saman sijan. Brysselissä 1950 Fred Hammer sijoittui pituushypyssä kuudenneksi. Bernissä 1954 Gérard Rasquin oli 800 metrin juoksussa kuudes, Ateenassa 1969 Charles Sowa 50 kilometrin kävelyssä seitsemäs ja Berliinissä 2018 Bob Bertemes kuulantyönnössä kuudes. == Luxemburgin menestys kisoittain == Kisapaikka ja -vuosi Kulta Hopea Pronssi Yhteensä Sijoitus mitalitilastossa 2006 Göteborg 0 1 0 1 23. Yhteensä 0 1 0 1 40. == Lähteet == * * * * * * * * Luokka:Luxemburgin yleisurheilu Luokka:Yleisurheilun Euroopan- mestaruuskilpailut maittain
Islanti yleisurheilun Euroopan-mestaruuskilpailuissa

Sija Yhteensä 32\. 3 1 1 5 Islanti on saavuttanut yleisurheilun ulkoratojen täyden ohjelman Euroopan-mestaruuskilpailuissa viisi mitalia, joista kolme on kultaa. EM-kisojen mitalitilastossa se on 32. sijalla. Maan mitalit ovat vuosilta 1946–1958 ja niistä kaksi on pituussuuntaisista hyppylajeista, kaksi kuulantyönnöstä ja yksi kymmenottelusta. == Islannin menestys kisoittain == Kisapaikka ja -vuosi Kulta Hopea Pronssi Yhteensä Sijoitus mitalitilastossa 1946 Oslo 1 0 0 1 10. 1950 Bryssel 2 1 0 3 7. 1958 Tukholma 0 0 1 1 15. Yhteensä 3 1 1 5 31. == Islannin EM-mitaliurheilijat == Urheilija Kulta Hopea Pronssi Yhteensä Vuodet Lajit Gunnar Huseby 2 0 0 2 1946–1950 kuulantyöntö Torfi Bryngeirsson 1 0 0 1 1950 pituushyppy Örn Clausen 0 1 0 1 1950 kymmenottelu Vilhjálmur Einarsson 0 0 1 1 1958 kolmiloikka == Lähteet == * * * * * * * Luokka:Islannin yleisurheilu Luokka:Yleisurheilun Euroopan- mestaruuskilpailut maittain
Edward Allworthy Armstrong

Edward Allworthy Armstrong (8. lokakuuta 1900 Belfast – 19. joulukuuta 1978 Cambridge) oli irlantilainen lintutieteilijä. Armstrong opiskeli filosofiaa ja psykologiaa Belfastin Queens' Universityssä, jonka jälkeen hän opiskeli kaksi vuotta teologiaa Cambridgen yliopistossa. Myöhemmin hän opiskeli vielä antropologiaa ja pari vuotta kiinaa Hongkongin yliopistossa. Työskenneltyään nuorena useissa seurakunnissa hän päätyi vuonna 1943 Parish Church of St. Markiin Newnhamiin Cambridgeen, josta hän jäi eläkkeelle vuonna 1966. Armstrong oli amatöörilintutieteilijä, joka tutki peukaloisen (Troglodytes troglodytes) käyttäytymistä, ja julkaisi aiheesta maineikkaan teoksen The Wren vuonna 1955. Armstrong julkaisi sekä hengellisiä että lintutieteellisiä kirjoja. Viimeksimainittuja ovat Birds of the Grey Wind (1940), Bird Display and Behaviour (1942), The Way Birds Live (1943), Shakespeare’s Imagination (1946), Bird Life (1949), The Wren (1955), The Folklore of Birds an Enquiry Into the Origin & Distribution of Some Magico Religious Traditions (1959), The Folklore of Birds (1963), The Gospel Parables (1967), Saint Francis : Nature Mystic (1973), The Life and Lore of the Bird, Discovering Bird Song (1975) ja Discovering Bird Courtship (1978). Muistokirjoitus (The Auk) == Lähteet == * Chansigaud, Valérie 2009: The History of Ornithology. – New Holland Publishers. Mame, Ranska. === Viitteet === Luokka:Irlantilaiset ornitologit Luokka:Vuonna 1900 syntyneet Luokka:Vuonna 1978 kuolleet
Lee Thompson Young

Lee Thompson Young (1. helmikuuta 1984 Columbia, Etelä-Carolina – 19. elokuuta 2013 Los Angeles, Kalifornia) oli yhdysvaltalainen näyttelijä, joka tuli tunnetuksi televisiosarjasta The Famous Jett Jackson.Lee Thompson Young superiorpics.com Viitattu 16.7.2010 Hänen viimeinen roolinsa oli poliisietsivä Barry Frost TNT:n poliisidraamasarjassa Rizzoli & Isles. ==Ura== Young päätyi näyttelijäksi Big Brothers and Big Sisters teatteriryhmän myötä, jotka keräsivät rahaa ”A Night of Stars and Dreams” -tapahtumaansa. Young näytteli tapahtumassa Martin Luther King Junioria, joka sai hänet jatkamaan näyttelemistä teatterin parissa. Pian Young päätti kerätä rahaa matkustaakseen New Yorkiin saadakseen agentin. Tämän myötä hän näytteli useissa teatteriryhmissä pitkin Columbiaa. Kevätloman aikana Young pääsi lopulta matkustamaan New Yorkiin, jonne hän muutti 12-vuotiaana koulun päättyessä. Young teki aluksi ensimmäisen televisiomainoksensa Robitussin Cough Syrup mainokseen. Sittemmin hän sai ensimmäisen televisioroolinsa Disneyn tuottamassa The Famous Jett Jacksonissa, jossa Young esitti pääosaa vuosina 1998–2001. Menestyksen myötä sarjasta tehtiin myös televisioelokuva Jett Jackson: The Movie. Sarjan päätyttyä Young jatkoi uraansa tehden lähinnä vierasrooleja sarjoihin kuten Oikeuden puolesta, Jake 2.0, Smallville, South Beach ja Terminator: Sarah Connorin aikakirjat. Smallvillessä hän esitti sarjakuvasankari Victor Stonea. == Kuolema == Young ei ilmestynyt Rizzoli & Isles -sarjan kuvauksiin ja poliisi löysi näyttelijän kuolleena kotoaan. Youngin manageri Jonathan Baruch vahvisti kuolinsyyksi itsemurhan. ==Lähteet== Luokka:Yhdysvaltalaiset televisionäyttelijät Luokka:Vuonna 1984 syntyneet Luokka:Vuonna 2013 kuolleet Luokka:Itsemurhan tehneet Luokka:Yhdysvaltalaiset lapsinäyttelijät
Bernard Altum

Johann Bernard Theodor Altum (31. joulukuuta 1824 Münster – 1. helmikuuta 1900 Eberswalde) oli saksalainen roomalaiskatolinen pappi, eläintieteilijä ja metsäntutkija. Bernard Altumin vanhemmat olivat suutari Bernard Theodor Altum ja vaimonsa Anna Gertrude Antonette Huder. Altum oli huomattavan oppinut: hän opiskeli teologiaa, filologiaa, geologiaa, kasvi- ja eläintiedettä, filosofiaa, anatomiaa ja psykologiaa. Hän väitteli tohtoriksi Berliinin yliopistossa 1856. 1850-luvulla hän työskenteli Martin Lichtensteinin johdolla Berliiniin Eläinmuseossa. Vuonna 1869 Altum nimitettiin Julius Theodor Christian Ratzeburgin seuraajaksi Eberswalden metsäopiston johtajaksi. Altum oli myös lintutieteilijä, joka julkaisi useita tieteellisiä kirjoituksia. Häntä voidaan pitää reviiri-käsitteen isänä, vaikka englantilainen Eliot Howard 50 vuotta myöhemmin iskosti käsitteen lintutieteeseen. == Lähteet == * Birkhead, Tim 2009: Lintujen viisaus. Lintutieteen kuvitettu historia. - readme.fi, Gummerus, Jyväskylä. ISBN 978-952-220-092-1 Luokka:Saksalaiset eläintieteilijät Luokka:Saksalaiset ornitologit Luokka:Saksalaiset papit Luokka:Vuonna 1824 syntyneet Luokka:Vuonna 1900 kuolleet
Martinus Osendarp

Martinus Bernardus ”Tinus” Osendarp (21. toukokuuta 1916 Delft – 20. kesäkuuta 2002 Heerlen) oli alankomaalainen yleisurheilija ja olympiamitalisti, joka kilpaili pikajuoksussa. Hän voitti urallaan kaksi olympiamitalia, pronssia vuoden 1936 olympialaisten 100 ja 200 metriltä. Osendarp menestyi samoilla matkoilla myös EM-kisoissa voittaen yhteensä neljä mitalia. Häntä pidetään vuoden 1938 EM-kisojen pikajuoksukuninkaana, sillä hän voitti kisoissa sekä 100 että 200 metrin juoksut. Osendarp pelasi alun perin jalkapalloa, kunnes ryhtyi harrastamaan pikajuoksua huvin vuoksi. Hänessä havaittiin heti lahjoja, joten hän päätti ottaa yleisurheilun päälajikseen. Osendarp oli ammatiltaan poliisi. Hän liittyi Alankomaiden kansallissosialistiseen puolueeseen vuonna 1941 ja SS:ään vuonna 1943. Työskennellessään Sicherheitsdienstissä hän pidätti useita vastarintasotilaita. Vuonna 1948 Osendarp vangittiin sotarikoksista kahdeksitoista vuodeksi, mutta hän sai kuitenkin työskennellä hiilikaivoksella elättääkseen perheensä. Osendarp vapautettiin jo vuoden 1953 alussa, mutta hän pysyi edelleen kaivosmiehen ammatissa. Myöhemmin hän ryhtyi yleisurheiluvalmentajaksi ja valmensi seuroja Maastrichtissa ja Kerkradessa. == Ennätykset == * 100 m: 10,4 * 200 m: 21,1 == Lähteet == * Urheilun ulkopuolinen elämä ja ennätykset: Sports-reference.com === Viitteet === Luokka:Alankomaalaiset pikajuoksijat Luokka:Alankomaalaiset olympiamitalistit Luokka:SS-sotilaat Luokka:Sotarikoksista vankeuteen tuomitut Luokka:Alankomaalaiset urheiluvalmentajat Luokka:Vuonna 1916 syntyneet Luokka:Vuonna 2002 kuolleet
Giovanni Pietro Olina

Giovanni Pietro Olina (1585 - noin 1645) oli italialainen luonnontieteilijä, filosofi ja teologi. Vuonna 1622 Olina ja hänen työnantajansa Cassino dal Pozzo julkaisivat lintujenpitoa käsittelevän teoksen L’Uccelliera overo discorso della natura e proprietà di diversi uccelli e in particolare di que’ che cantano, con il modo di prendergli, conoscergli, allevarli e mantenergli. Teoksessa kirjoittajat esittävät lintujen pyydystämiseen ja elättämiseen liittyviä tietoja, joista huomattava osa oli lainattu varhaisemmasta kirjallisuudesta. Tärkein lähde lienee ollut Antonio Valli da Todin teos vuodelta 1601. == Lähteet == * Birkhead, Tim 2009: Lintujen viisaus. Lintutieteen kuvitettu historia. - readme.fi, Gummerus, Jyväskylä. ISBN 978-952-220-092-1 *scricciolo.com Luokka:Italialaiset ornitologit
Nuoli (minisarja)

Nuoli (The Arrow) on kanadalaisen CBC:n tuottama kaksiosainen minisarja, joka esitettiin ensimmäisen kerran kotimaassaan tammikuussa 1997. Se kertoo tositapahtumiin pohjautuen Avro Canada CF-105 Arrow -lentokoneen kehitystyöstä 1950-luvulla. Sarjan pääosassa näytteli Dan Aykroyd, joka esitti Avro Canadan johtaja Crawford Gordonia. Sarjassa esiintyivät cameorooleissa muun muassa Michael Moriarty ja Christopher Plummer. Sarjan tuotantokustannukset olivat 7,8 miljoonaa dollaria. Nuolta kritisoitiin sen tavasta sekoittaa fakta ja fiktio. == Roolit == ==Lähteet== == Aiheesta muualla == * Luokka:Kanadalaiset televisiosarjat Luokka:Minisarjat Luokka:CBC:n televisio-ohjelmat Luokka:Elokuvat ilmailusta
Heart of a Champion

Heart of a Champion on yhdysvaltalaisen rap-artisti Paul Wallin viides studioalbumi, joka julkaistiin 13. heinäkuuta 2010 Warner Brothers Recordsin, Swishahousen ja Asylum Recordsin yhteisjulkaisuna. ==Kappaleet== == Arvostelut == * AllMusic: AllMusic review * Redrum-187: Redrum-187: Levyarvio == Lähteet == Luokka:Vuoden 2010 albumit Luokka:Yhdysvaltalaiset hip hop -albumit
Lappeenrannan Energia

Lappeenrannan Energia Oy on Lappeenrannassa toimiva, kokonaan kaupungin omistama osakeyhtiö. Yhtiön pääasiallinen toiminta on kaukolämmön, sähkön ja veden jakelu sekä jätevedenpuhdistus. Sähkönjakeluverkko ulottuu Lappeenrannan, Lemin, Taipalsaaren ja Savitaipaleen alueille. Vesihuollosta huolehditaan asemakaavoitetuilla alueilla koko Lappeenrannan kaupungin alueella. Lappeenrannan Energialla on kaksi tytäryhtiötä: Lappeenrannan Lämpövoima Oy ja Lappeenrannan Energiaverkot Oy. Lisäksi Lappeenrannan Energia on osakkaina Suur-Savon Sähkötyö Oy:ssä, Kaukaan Voima Oy:ssä, Suomen Hyötytuuli Oy:ssä, Tuuli-Saimaa Oy:ssä, Vainikkalan Vesi Oy:ssä sekä Väre Energia Oy:ssä. == Ympäristöystävällisyys == Lappeenrannan Energia Oy:n asiakkailleen toimittama kaukolämpöenergia on valtakunnallisesti ympäristöystävällistä. Kaukolämmössä uusiutuvien polttoaineiden osuus oli 64,7 prosenttia ja hiilidioksidivapaiden energialähteiden 69 prosenttia. Valtakunnallisesti vastaavat luvut olivat 33 ja 36 prosenttia. Kaukolämmön hiilidioksidin ominaispäästöt olivat 114 kg / MWh, kun valtakunnallinen arvo oli 156,0 kg / . Lappeenrannan Energia Oy ottaa osaa energiatehokkuuden parantamiseen. Yhtiö on mukana energiapalveluiden energiatehokkuussopimuksessa, kehittää oman toiminnan energiatehokkuutta ja avustaa asiakkaita energiatehokkuuden parantamisessa. Asiakkaille tarjotaan muun muassa energiatehokkuusneuvontaa, energiapalvelulain mukaiset käyttöraportit, mahdollisuudet reaaliaikaiseen kulutusseurantaan ja sähköiseen asiointiin MinunEnergia-palvelussa. == Lähteet == == Aiheesta muualla == * Lappeenrannan energian kotisivut * Väre Energian kotisivut Luokka:Suomalaiset energiayhtiöt Luokka:Lappeenrantalaiset yritykset Luokka:Suomalaiset julkisomisteiset yhtiöt
Erkki Puolakka

Erkki Mikael Puolakka (17. toukokuuta 1925 Tervo – 22. joulukuuta 2008 Äänekoski)Erkki Puolakka Sports Reference LLC oli suomalainen kestävyysjuoksija, jonka päämatka oli maraton. Puolakka sijoittui Helsingin 1952 olympialaisten maratonilla kahdeksanneksi ajalla 2.29.35,0. Vielä lähempänä arvokisamitalia hän oli kaksi vuotta myöhemmin Bernin EM- kilpailuissa sijoittuessaan Veikko Karvosen voittamalla maratonilla neljänneksi. Hän voitti Košicen maratonin vuosina 1952 ja 1954 (rataennätys 2.27.21) sekä sijoittui Bostonin maratonilla ja Fukuokan maratonilla kolmanneksi vuonna 1954. Kotimaassaan hän voitti Turun maratonin vuonna 1951 ja Suomen Urheilulehden maratonin vuonna 1952. Ruotsi-maaottelussa vuonna 1953 hän sijoittui 10 000 metrin juoksussa toiseksi samalla ajalla ensimmäiseksi sijoittuneen Hannu Postin ja kolmanneksi sijoittuneen Olavi Rinteenpään kanssa. Puolakka edusti seuratasolla Tervon Urheilijoita ja Äänekosken Urheilijoita. Hän voitti Suomen-mestaruuden 11 kilometrin maastojuoksussa vuonna 1951 sekä maratonilla vuosina 1952 ja 1953. Hän saavutti SM-hopeaa maratonilla vuonna 1954 ja SM-pronssia 10 000 metrillä vuonna 1951. Hän juoksi 30 000 metrillä Suomen-ennätyksen 1.39.50,4 vuonna 1951. == Henkilökohtaiset ennätykset == * 3 000 metriä: 8.34,6 * 5 000 metriä: 14.57,6 * 10 000 metriä: 30.25,4 * 25 000 metriä: 1.20.40,0 * 30 000 metriä: 1.39.50,4 * maraton: 2.24.25 == Lähteet == == Aiheesta muualla == * Luokka:Suomalaiset kestävyysjuoksijat Luokka:Suomalaiset maastojuoksijat Luokka:Vuonna 1925 syntyneet Luokka:Vuonna 2008 kuolleet
King Gordy

Waverly W. Alford III (s. 18. elokuuta 1977 Detroit, Yhdysvallat), tunnetaan paremmin artistinimellä King Gordy on yhdysvaltalainen rap-artisti. King Gordy on horrorcore genren edustaja, joka tekee paljon yhteistyötä toisen Detroitilaisen rap-artisti Bizarren kanssa. Gordy on esiintynyt Bizarren jokaisella studioalbumilla. == Kiistat ja ampumavälikohtaus == Vuonna 2012 King Gordy vieraili Bizarren kappaleella "Justin Bieber" jonka sanoituksissa he raiskaavat ja tappavat pop-artisti Justin Bieberin.Kappale herätti sekä laulajan fanien että myös rap-piirien keskuudessa ristiriitaista keskustelua. 5\. helmikuuta 2013 King Gordya ammuttiin viidesti ryöstön yhteydessä Detroitissa. Artisti ei ole paljastanut juurikaan suurempia yksityiskohtia tapauksesta ja on sittemmin parantunut vammoistaan ja päässyt takaisin musiikin pariin. King Gordy ei kuitenkaan päässyt vammojensa takia esiintymään Gathering of Juggalosiin joka on yksi suurimmista horrorcoreen keskittyvistä festivaaleista.Hän päivitti myös Twitteriin suhtautuvansa nihkeästi jatkamiseensa kyseisen tyylilajin parissa. Kesäkuussa 2013 King Gordy kyseenalaisti Twitterissä menestyvien rap-artistien kuten Lupe Fiascon, Tyler the Creatorin ja Mac Millerin taitoja sanoittajina, mutta ainoastaan Lupe Fiasco vastasi kyseiseen twiittiin. Kahdeksan tuntia kestänyt sanasota saatiin päätökseen ja artistit jopa antoivat toisilleen kehuja, mutta molemmat väittivät voittavansa toisensa rap-battlessa. == Diskografia == === Sooloalbumit === * The Entity (2003) * King of Horrorcore (2006) * Van Dyke and Harper Music (2007) * Cobain's Diary (2007) * The Great American Weed Smoker (2008) * King of Horrorcore II (2009) * Xerxes The God-King (2010) * King Gordy Sings the Blues (2011) === Fat Killahz === * WFKR 31.3 FKM: FK Radio The Mixtape (2004) * Guess Who's Coming to Dinner? (2005) * The EP (2011) == Filmografia == * 8 Mile - Big O == Lähteet == == Aiheesta muualla == * King Gordyn kotisivut * * Luokka:Yhdysvaltalaiset hip hop -artistit Luokka:Yhdysvaltalaiset näyttelijät Luokka:Vuonna 1977 syntyneet Luokka:Elävät henkilöt Luokka:Horrorcore-artistit
Aurèle Vandendriessche

Aurèle Vandendriessche (4. heinäkuuta 1932 Anzegem – 17. lokakuuta 2023 Waregem) oli belgialainen yleisurheilija, joka kilpaili kestävyysjuoksussa. Hän voitti maratonilla EM-hopeaa vuosina 1962 ja 1966. Vandendriessche osallistui myös Bostonin maratonille ja voitti sen vuosina 1963 ja 1964. Hän oli mukana olympialaisissa vuosina 1956–1964. Vandendriesschen paras sijoitus on seitsemäs vuodelta 1964. == Ennätykset == * Maraton: 2.17.44 (1965) == Lähteet == Luokka:Belgialaiset kestävyysjuoksijat Luokka:Vuonna 1932 syntyneet Luokka:Vuonna 2023 kuolleet
Aulis Pystynen

Aulis Johan Pystynen (3. tammikuuta 1928 Espoo – 6. tammikuuta 1996 Helsinki) oli suomalainen keskimatkojen juoksija. Pystynen kilpaili Helsingin 1952 olympialaisissa 1 500 metrin juoksussa, mutta karsiutui alkuerissä ajalla 3.53,0. Hän kilpaili maaottelussa Ranskaa vastaan vuonna 1952 ja Ruotsia vastaan vuonna 1953. Pystynen saavutti Idrottsklubben-32:n joukkueessa kaksi SM-hopeaa ja kolme SM-pronssia 4 × 800 metrin ja 4 × 1 500 metrin viestijuoksuissa. Henkilökohtaisilla matkoilla hän saavutti SM-pronssia 800 metrillä vuonna 1952 sekä 1 500 metrillä vuosina 1951 ja vuonna 1954. Lisäksi hän voitti 16 SFI:n mestaruutta eri matkoilla sekä kaksi TUL:n mestaruutta maastojuoksussa. == Henkilökohtaiset ennätykset == * 800 metriä: 1.51,9 (1953) * 1 500 metriä: 3.49,0 (1954) == Lähteet == * === Viitteet === == Aiheesta muualla == * Luokka:Suomalaiset keskimatkojen juoksijat Luokka:Suomalaiset maastojuoksijat Luokka:Vuonna 1928 syntyneet Luokka:Vuonna 1996 kuolleet
Kultapoika

Kultapoika (Golden Boy) on Rouben Mamoulianin ohjaama mustavalkoinen elokuva vuodelta 1939. Elokuva perustuu Clifford Odetsin näytelmään Golden Boy. Pääosassa näyttelee William Holden, jonka läpimurtorooli se oli. Roolihahmo on lupaava viulisti, joka haluaa nyrkkeilijäksi. Barbara Stanwyck näyttelee hänen rakastettuaan. Muissa osissa ovat muun muassa Lee J. Cobb ja Adolphe Menjou. Holdenin suoritus ei alkuun miellyttänyt tuottajia, ja hänet yritettiin saada pois, mutta Stanwyckin vaatimuksesta hänet pidettiin. Kun Holden ja Stanwyck olivat 39 vuotta myöhemmin yhdessä jakamassa Oscar-palkintoja, Holden keskeytti ehdokaslistan lukemisen kiittääkseen Stanwyckiä uransa pelastamisesta. Elokuva pysyy koossa, kaikkine kliseineenkin. Käsikirjoitusta on siloteltu näytelmäversioon verrattuna, mistä studio sai syytöksiä.Dennis Schwartzin esittely Victor Young oli ehdolla Oscar-palkinnon saajaksi alkuperäismusiikista. ==Näyttelijät== ==Lähteet== Luokka:Vuoden 1939 yhdysvaltalaiset elokuvat Luokka:Yhdysvaltalaiset mustavalkoelokuvat Luokka:Rouben Mamoulianin ohjaamat elokuvat Luokka:Yhdysvaltalaiset näytelmiin perustuvat elokuvat
Pentti Uusihauta

Pentti Vilho Uusihauta (19. heinäkuuta 1921 Mustasaari – 13. kesäkuuta 2009) oli suomalainen kolmiloikkaaja, joka voitti kaksi Suomen-mestaruutta 1940- ja 1950-lukujen vaihteessa. Uusihauta sijoittui Helsingin 1952 olympialaisten kolmiloikkakilpailun karsinnassa 22:nneksi tuloksella 14,38 eikä selviytynyt loppukilpailuun. Hän edusti Suomea seitsemässä maaottelussa vuosina 1949–1952. Kotimaassa hän edusti Seinäjoen Sisua ja Seinäjoen Urheilijoita. Hän voitti Suomen-mestaruuden vuosina 1949 ja 1952 sekä saavutti SM-pronssia vuonna 1948. Virallisen ennätyksensä 15,13 m hän hyppäsi vuonna 1951; seuraavan vuoden Kalevan kisoissa hän pääsi myötätuulen avustuksella yhden sentin pidemmälle. Ammatiltaan Uusihauta oli veturinlämmittäjä. ==Lähteet== * * ===Viitteet=== Luokka:Suomalaiset kolmiloikkaajat Luokka:Vuonna 1921 syntyneet Luokka:Vuonna 2009 kuolleet
King of Horrorcore II

King of Horrorcore II on yhdysvaltalaisen rap-artisti King Gordyn kuudes studioalbumi. Se julkaistiin 13. elokuuta 2009 KLP Managementin kautta. ==Kappaleet== # Intro/Get It on # Jigsaw # Cobain Is Back # King # Move Along # Come Outside (mukana Fat Killahz) # Misunderstood # This World # Mr. 187 # Scars You # Kelly Osbourne == Arvostelut == * Redrum-187: 2–/5Redrum-187: Levyarvio == Lähteet == Luokka:Vuoden 2009 albumit Luokka:King Gordyn albumit
Svetla Dimitrova

Svetla Stefanova Dimitrova (; s. 27. tammikuuta 1970 Burgas) on bulgarialainen entinen yleisurheilija, joka kilpaili aluksi seitsenottelussa, mutta erikoistui myöhemmin pika-aitajuoksuun. Hän voitti hopeaa MM-kisoissa 1997 ja kultaa sekä vuoden 1994 että 1998 EM-kisoissa. Lisäksi Dimitrova oli mukana Bulgarian pronssia voittaneessa pikaviestijoukkueessa EM-kisoissa 1994. Hän osallistui seitsenottelussa olympialaisiin vuosina 1988 ja 1992 sekä 100 metrin aidoissa vuosina 1996 ja 2000. Dimitrovan paras olympiasijoitus on viides sija vuoden 1992 olympiaseitsenottelusta. Dimitrova oli kilpailijana Bulgarian Selviytyjät -ohjelman toisella kaudella ja sijoittui kilpailussa toiseksi. == Ennätykset == * Seitsenottelu: 6 658 (1992) * 100 metrin aidat: 12,53 (1994) == Lähteet == ==Aiheesta muualla== * Luokka:Bulgarialaiset pika- aitajuoksijat Luokka:Bulgarialaiset yleisurheilun moniottelijat Luokka:Vuonna 1970 syntyneet Luokka:Elävät henkilöt
Progressiivinen puolue (1912)

Progressiivinen puolue () oli Yhdysvalloissa 1910–luvulla toiminut poliittinen puolue. Poliittiselta kannaltaan puolue oli keskusta-vasemmistolainen. Puolue perustettiin vuonna 1912 ja lakkautettiin 1916. Yhdysvaltain entinen presidentti (1901–1909) Theodore Roosevelt osallistui puolueen ehdokkaana vuoden 1912 presidentinvaaleihin, koska häntä ei valittu republikaanisen puolueen ehdokkaaksi. Vaalit voitti demokraattien Woodrow Wilson, ja puolueen toiminta lakkasi pian vaalien jälkeen. Luokka:Yhdysvaltain puolueet
Lucious Boyd

Lucious Boyd (s. 22. maaliskuuta 1959Inmate Population Information Detail) on yhdysvaltalainen rikollinen. Hänet tuomittiin kuolemaan Dawnia Dacostan raiskaamisesta, kiduttamisesta ja murhaamisesta, joihin hän syyllistyi joulukuussa 1998. Hänen kuitenkin on epäilty olevan vastuussa jopa kymmenestä katoamisesta. Näiden epäselvien tapausten joukossa ovat muiden muassa kesäkuussa 1998 tapahtunut ylikonstaapelin tyttären, 19-vuotiaan Patrece Lashelle Alstonin katoaminen sekä 25-vuotiaan graafisen suunnittelija Danielle Zacotin katoaminen kauppareissulta helmikuisena iltana 1999.Father of murder victim wants Bush to commute killer's death sentence Boyd oli jo ollut pidätettynä useaan otteeseen ennen Dacostan surmajuttua. Hänet vapautettiin syytteistä lokakuussa 1993 tapahtuneesta 31-vuotiaan Roderick Bullardin puukotuksesta, jossa hän katsoi toimineensa puolustaakseen itseään. Neljässä raiskaustapauksessa Boyd sai vapauttavan tuomion tai syytteistä luovuttiin. 5\. joulukuuta 1998 tekemistään rikoksista 21. kesäkuuta 2002 tuomittu Boyd istuu Union Correctional Institutionissa (Florida). Hän kiistää kuitenkin kaiken. == Lähteet == Luokka:Yhdysvaltalaiset murhaajat Luokka:Vuonna 1959 syntyneet Luokka:Elävät henkilöt
Soft White

Soft White on yhdysvaltalaisen rap-artisti Mack 10:n yhdeksäs studioalbumi. Se julkaistiin 29. syyskuuta 2009. ==Kappaleet== == Arvostelut == * Redrum-187: 2+/5Redrum-187: Levyarvio == Lähteet == Luokka:Yhdysvaltalaiset hip hop -albumit Luokka:Vuoden 2009 albumit
Atari TOS

TOS (The Operating System tai Tramiel Operating System) oli Atari ST -tietokoneiden käyttöjärjestelmä. Commodoren perustajana tunnettu Jack Tramiel, joka oli Atarin omistaja tuolloin aloitti sen kehityksen Commodoren jälkeen. TOS-koneissa oli Digital Researchilta lisensoitu graafinen käyttöliittymä nimeltä GEM. Atari ST -koneista, joissa TOS:ia käytettiin, tuli suosittuja musiikintekijöiden keskuudessa. Nimen alkuperä TOS (The Operating System) liitetään Jason Lovemaniin, joka työskenteli käyttöjärjestelmän parissa Digital Researchillä. == Julkaisuversiot == Merkittävimmät julkaisuversiot: * TOS 1.0 (ROM päiväys 20.11.1985), Atari ST * TOS 1.02, Atari ST * TOS 1.04, Atari ST * TOS 1.06, Atari STE * TOS 1.62, Atari STE * TOS 2.05, Mega STE * TOS 2.06, Atari ST/STE * TOS 3.01, Atari TT030 * TOS 3.05, Atari TT030 == MultiTOS == MultiTOS oli myöhempi kehitysvaihe Atari TT ja Atari Falcon -koneille, joka tuki moniajoa. Se perustuu MiNT-ytimeen. == MiNT == MiNT:n ()) kehitys alkoi vuonna 1989, kun Eric Smith aloitti työn GNU kirjastojen siirtämiseksi Atari ST TOS-käyttöjärjestelmälle. ==Lähteet== *Tietokone 6/2010 ===Viitteet=== Luokka:Atarin tietokoneet Luokka:Käyttöjärjestelmät
Carlos Iaconelli

Carlos "Iaco" Iaconelli (s. 26. kesäkuuta 1987 São Paulo) on brasilialainen moottoriurheilija. Hän on kilpaillut Brasilian ja Italian Formula Renault-, Espanjan F3-, Formula 3 Sudamericana-, Eurocup Formula Renault-, Formula Renault 3.5-, Italian Formula Masters-, International Formula Master-, Aasian GP2-sarja- ja GP2-sarjassa. Nykyään hän ajaa Auto GP -sarjassa. Iaconelli ajoi GP2-sarjassa kaudella 2008 BCN-tallissa Ranskan kilpailusta lähtien. Hän ei saavuttanut pisteitä. Iaconelli ajoi Formula 2 -sarjassa vuonna 2009. Hän saavutti kauden aikana yhden kakkossijan. Iaconelli siirtyi Auto GP -sarjaan vuonna 2010. Hän voitti kolme kilpailua sijoittuen yhteispisteissä seitsemänneksi. == GP2 -tulokset == Kausi Talli 1 2 3 4 5 6 7 8 9 10 11 12 13 14 15 16 17 18 19 20 Pisteet Sijoitus 2008 BCN Competicion ESP FEA ESP SPR TUR FEA TUR SPR MON FEA MON FEA FRA FEA 16 FRA SPR 13 GBR FEA DNS GBR SPR Kesk. GER FEA 16 GER SPR 17 HUN FEA Kesk. HUN SPR Kesk. EUR FEA 13 EUR SPR 11 BEL FEA Kesk. BEL SPR 12 ITA FEA 14 ITA SPR 14 0 29. Luokka:Brasilialaiset autourheilijat Luokka:Elävät henkilöt Luokka:Formula Renault 3.5 -kuljettajat Luokka:GP2-kuljettajat Luokka:Aasian GP2 -kuljettajat Luokka:Urheilijatyngät Luokka:Vuonna 1987 syntyneet
Young Justice

Young Justice on DC Comicsin sarjakuvissa esiintyvä supersankariryhmä, jonka loivat Todd DeZago ja Todd Nauck. Ryhmä esiintyi ensimmäisen kerran vuonna 1998 Young Justice: The Secret -sarjakuvalehden ensimmäisessä numerossa.Young Justice (comic book team) Comic Vine Viitattu 16.7.2010 Ryhmä sai alkunsa, kun DC Comicsin teinien sankariryhmästä Teinititaaneista tuli pelkkä Titaanit, jossa seikkaili aikuisiksi kasvaneet entiset Teinititaanit. Young Justice jatkoi samaa kaavaa, jossa tällä kertaa ryhmän keskushenkilöinä ovat kolme supersankaria Teräspoika, Robin ja Impulssi. Myöhemmin ryhmään alkoi liittyä muita sankareita, kuten Ihmetyttö, Petopoika, Arrowette ja Batgirl (Cassandra Cain). ==Muissa medioissa== Warner Bros. Animation ja DC Entertainment tuotti sarjakuvan pohjalta Young Justice -animaatiosarjan. Sarjassa päähahmoina ovat Vesipoika, Robin, Teräspoika, Poika Salama, Miss Martian ja Artemis. ==Lähteet== Luokka:DC-universumin supersankariryhmät
Siirtokuntien kongressin presidentti

Siirtokuntien kongressin presidentti () oli Yhdysvalloissa siirtokuntien kongressin johtaja. Kongressin presidentti oli kongressin jäsen, jonka kongressin muut jäsenet valitsivat virkaan. Presidentin tehtävänä oli valvoa siirtokuntien kongressin tapaamisia. Kongressin ensimmäinen presidentti oli virginialainen Peyton Randolph ja viimeinen myös Virginiasta kotoisin ollut Cyrus Griffin. Siirtokuntien kongressin presidentti korvattiin myöhemmin Yhdysvaltain presidentin viralla. Luokka:Yhdysvaltain poliittinen historia
Keiteleen vaakuna

Keiteleen vaakuna on Keiteleen kunnan tunnus. Sen aihe viittaa pitäjän sisävesikalastukseen. Vaakunan selitys on ”mustassa kentässä kolme kultaista nuottavenettä alatusten.” Vaakunan on suunnitellut Ahti Hammar, ja Keiteleen kunnanvaltuusto hyväksyi sen kokouksessaan 20. joulukuuta 1961. Sisäasiainministeriö vahvisti vaakunan käyttöön 16. toukokuuta 1962. == Lähteet == * * Keitele Vaakuna
Kaavin vaakuna

Kaavin vaakuna on Kaavin kunnan tunnus. Sen aihe viittaa kunnan nimen etymologiaan. Kaavi-nimen on arveltu olevan lapinkielistä alkuperää ja tarkoittavan lahtea tai poukamaa, jota vaakunan aaltokoroinen kärki kuvaa. Vaakunan selitys on ”punaisessa kentässä hopeinen, aaltokoroinen oikealle suunnattu kärki.” Vaakunan on suunnitellut Kaj Kajander, ja Kaavin kunnanvaltuusto hyväksyi sen kokouksessaan 28. marraskuuta 1955. Sisäasiainministeriö vahvisti vaakunan käyttöön 21. helmikuuta 1956. == Lähteet == * * Kaavi Vaakuna
José Marín

José Marín Sospedra (; s. 21. tammikuuta 1950 El Prat de Llobregat) on espanjalainen entinen yleisurheilija, joka kilpaili kävelyssä. Hän voitti urallaan kaksi mitalia sekä MM- että EM-kisoista. Marín voitti kävelyn maailmancupin vuonna 1985 ja teki maailman kauden kärkituloksen 50 kilometrin kävelyssä vuosina 1980 ja 1983. Hän osallistui olympialaisiin vuosina 1980 - 1992 sijoittuen parhaimmillaan neljänneksi. Marín ylsi tähän Soulin olympialaisissa 1988 20 kilometrin matkalla. == Ennätykset == * 20 km: 1.20.00 (1983) * 50 km: 3.40.46 (1983) * 50 000 m (radalla): 3.51.54,5 (1990) == Lähteet == Luokka:Espanjalaiset kävelijät Luokka:Vuonna 1950 syntyneet Luokka:Elävät henkilöt
Jürgen Nöldner

Jürgen Nöldner (22. helmikuuta 1941 Berliini – 21. marraskuuta 2022) oli saksalainen jalkapalloilija. == Ura == Nöldner aloitti jalkapalloilun Sparta Lichtenbergissä sekä BEWAG/Turbine Berlinissä. Vuonna 1959 Nöldner siirtyi Vorwärts Berliniin, jonka paidassa hän voitti viisi DDR-Oberligan mestaruutta, sekä yhden DDR:n cup-mestaruuden. Vuonna 1973 Nöldner lopetti pääsarjauransa. Nöldner edusti DDR:n maajoukkuetta kolmekymmentä kertaa ja oli mukana vuoden 1964 olympiapronssia voittaneessa joukkueessa. == Lähteet == Luokka:Itäsaksalaiset jalkapalloilijat Luokka:Itäsaksalaiset olympiamitalistit Luokka:Vuonna 1941 syntyneet Luokka:Vuonna 2022 kuolleet
Francis Murphy

Francis ”Frank” Murphy (21. toukokuuta 1947 Dublin – 5. tammikuuta 2017) oli irlantilainen yleisurheilija, joka kilpaili keskimatkojen juoksussa. Hän saavutti hopeaa 1 500 metrin juoksussa EM-kisoissa 1969 ja sisäratojen EM- kisoissa 1970. Murphy osallistui olympialaisiin vuosina 1968 ja 1972, mutta ei päässyt yhdessäkään olympiakilpailussa finaaliin saakka. == Henkilökohtaiset ennätykset == * 800 m: 1.47,4 (1969) * 1 500 m: 3.38,5 (1972) == Lähteet == Luokka:Irlantilaiset keskimatkojen juoksijat Luokka:Vuonna 1947 syntyneet Luokka:Vuonna 2017 kuolleet
Frank Murphy

Nimellä Frank Murphy voidaan tarkoittaa ainakin seuraavia henkilöitä: * Francis ”Frank” Murphy, irlantilainen keskimatkojen juoksija * Frank Murphy, yhdysvaltalainen seiväshyppääjä * Frank Murphy, irlantilainen rugbypelaaja * Frank Murphy, australialainen australialaisen jalkapallon pelaaja * Frank Murphy, yhdysvaltalainen baseballpelaaja * Frank Murphy, yhdysvaltalainen amerikkalaisen jalkapallon pelaaja * Frank Murphy, Yhdysvaltain korkeimman oikeuden tuomari
Vetsijärvi

Vetsijärvi () on Suomen järvi, joka sijaitsee Lapin maakunnassa, Utsjoesta noin 30 kilometriä kaakkoon. Järvi kuuluu Tenon vesistöön ja sen laskujoki on Tenon sivujoki Vetsijoki. Järven korkeus merenpinnasta on 273,8 metriä. Sen pinta-ala on 8,1901 neliökilometriä ja rantaviivan pituus 42 kilometriä. ==Lähteet== Luokka:Utsjoen järvet Luokka:Tenojoen vesistö
Peter Andersson

Peter Andersson -nimisiä henkilöitä ovat: *Peter Andersson, ruotsalainen muusikko *Peter Andersson, vuonna 1953 syntynyt ruotsalainen näyttelijä *Peter Andersson, vuonna 1962 syntynyt ruotsalainen jääkiekkoilija *Peter Andersson, vuonna 1965 syntynyt ruotsalainen jääkiekkoilija *Peter Andersson, vuonna 1991 syntynyt ruotsalainen jääkiekkoilija
Jullamojärvi

Jullamojärvi () on järvi Inarissa, Utsjoen ja Kaamasen välillä valtatie 4:n itäpuolella. Se kuuluu Näätämöjoen vesistöön. Lasku-uoma Juullâmjuuhâ vie itään läheiseen Ruoptujärveen. Järvessä on elinvoimainen siikakanta ja lohia on saatu satunnaisesti. ==Lähteet== Luokka:Näätämöjoen vesistö Luokka:Inarin järvet
The G Files

The G Files on yhdysvaltalaisen rap-artisti Warren G:n kuudes studioalbumi. Se julkaistiin 29. syyskuuta 2009. Levyllä vierailee tunnettuja artisteja, kuten Snoop Dogg, Nate Dogg, Bishop Lamont, Ice Cube, Paul Wall, Lil Keke, Cassie Davis ja Blink-182:n rumpali Travis Barker. Albumilta on julkaistu singlet "Ringtone" ja "Crush". == Kappaleet == == Arvostelut == * USA Today: USA Today review == Lähteet == == Aiheesta muualla == * Albumin arvostelu Redrum-187 -sivustolla Luokka:Vuoden 2009 albumit Luokka:Warren G:n albumit
Pautujärvi

Pautujärvi (, , ) on suurehko järvi Inarissa Paatsjoen vesistössä. Kapea kannas erottaa sen Iijärvestä. Pautujärvi laskee useiden pikkujärvien kautta Siuttajokea etelään Inarijärveen. ==Lähteet== Luokka:Inarin järvet Luokka:Inarin alue
Älä epäile

Älä epäile on Torni-Peten ja Puukko-Allun yhteis-EP. Se piti julkaista vuonna 2010 muttei koskaan nähnyt päivänpaloa kahta ensimmäistä kappaletta lukuun ottamatta. == Kappaleet == # Itsemurha # Poltan sun naamarin ja väritän sinulla seinäni (mukana Lefa) # Kuole # Väkivallalla valtaan # Itse aloitit # Kaukovainion juhannus kokko Luokka:Panama Rayon albumit Luokka:Panama Rayon tuottamat albumit Luokka:Vuoden 2010 albumit
Janusz Żurakowski

Janusz Żurakowski (12. syyskuuta 1914 Ryżawka, Venäjän keisarikunta - 9\. helmikuuta 2004 Barry's Bay, Kanada) oli puolalainen lentäjä. Hän liittyi Puolan ilmavoimiin 1934, ja toisen maailmansodan syttyessä hän toimi kouluttajana. Żurakowski siirtyi Britanniaan 1939, jossa hän palveli lentäjänä. Sodan aikana hän sai kolme vahvistettua ilmavoittoa ja hänet palkittiin Virtua Militari -kunniamerkillä. Vuonna 1952 Żurakowski muutti Kanadaan, jossa hänestä tuli Avro Canadan pääkoelentäjä. Hän lensi muun muassa CF-100 Canuck ja CF-105 Arrow -lentokoneilla. Hän jäi eläkkeelle pian Arrow- projektin lopettamisen jälkeen. Żurakowskin asuinkaupungissa Barry's Bayssa, Ontariossa, on hänelle omistettu puisto. == Lähteet == == Aiheesta muualla == * Arrow Pilots:Jan Zurakowski Luokka:Puolalaiset lentäjät Luokka:Puolalaiset sotilaat Luokka:Koelentäjät Luokka:Vuonna 1914 syntyneet Luokka:Vuonna 2004 kuolleet
Ahmed Guilouzi

Ahmed Guilouzi (s. 6. maaliskuuta 1990 Ksar Hellal) on tunisialainen jalkapalloilija, pelipaikaltaan puolustava keskikenttäpelaaja. Hän edustaa Kroatian ykkösliigassa NK Zagrebia. ==Ura== Guilouzi aloitti jalkapalloilun Modena kaudella 2008–2009, jolloin hän pelasi kolme ottelua Serie B:ssä. Pääosin hän kuitenkin vietti Modenan nuorten joukkueessa. Guilouzi pelasi lainalla Carpissa Lega Pro Prima Divisione tasolla kaudella 2010–2011. Palattuaan takaisin Modenaan hän pelasi kaudella 2011–2012 yhden ottelun Serie B:ssä. Kauden jälkeen Guilouzi siirtyi Kroatiaan NK Zagrebin riveihin. ==Aiheesta muualla== * Worldfootball * Transfermarkt Luokka:Tunisialaiset jalkapalloilijat Luokka:Vuonna 1990 syntyneet Luokka:Elävät henkilöt
Ranuan vaakuna

Ranuan vaakuna on Ranuan kunnan tunnus. Aiheen saha viittaa metsätöihin ja aaltokoroinen hirsi seudun vesistöihin. Vaakunan selitys on ”vihreässä kentässä alainen aaltokoroinen hirsi, jonka yläpuolella justeerisaha, kaikki hopeaa.” Vaakunan on suunnitellut Olof Eriksson, ja Ranuan kunnanvaltuusto hyväksyi sen kokouksessaan 23. kesäkuuta 1959. Sisäasiainministeriö vahvisti vaakunan käyttöön 23. marraskuuta samana vuonna. == Lähteet == * * Ranua Vaakuna
Juha Tervala

Juha Tervala (s. 1976 Hollola) on suomalainen taloustieteilijä. Tervala työskentelee taloustieteen yliopistonlehtorina Helsingin yliopiston politiikan ja talouden tutkimuksen laitoksella. Aiemmin hän on johtanut Aboa Centre for Economicsia (ACE) vuosina 2009-2012 sekä toiminut vierailevana tutkijana Kansainvälisessä valuuttarahastossa ja Suomen Pankissa.Juha Tervalan CV. Viitattu 14.6.2016 Tervala on koulutukseltaan valtiotieteen tohtori. Hän väitteli tohtoriksi vuonna 2008 Helsingin yliopiston valtiotieteellisestä tiedekunnasta otsikolla "Studies on the international effects of real shocks".http://www.helsinki.fi/valtiotieteellinen/uutisarkisto/vaitokset/tervala.html Viitattu 14.6.2016 Valmistumisen aikaan Tervalan kommentitHelsingin Sanomat 30.11.2008, s. E2. kulttuuriin suunnattujen verovarojen pienentämisestä aiheuttivat pienimuotoista kohua. == Lähteet == == Aiheesta muualla == * Tervalan tutkimukset IDEASissa Luokka:Suomalaiset taloustieteilijät Luokka:Vuonna 1976 syntyneet Luokka:Elävät henkilöt
Royce da 5′9″

Ryan Daniel Montgomery (s. 5. heinäkuuta 1977 Detroit, Michigan), tunnetaan paremmin artistinimellä Royce da 5′9″, on yhdysvaltalainen rap-artisti. Hän on tehnyt yhteistyötä muun muassa Eminemin, DJ Premierin, Nottzin ja Carlos Broadyn kanssa. Royce on myös ollut haamukirjoittajana P. Diddyn ja Dr. Dren kappaleissa. Roycella ja Eminemillä oli Bad Meets Evil -niminen duo 1990-luvun alussa. Kaksikko riitautui, mutta palasi yhteen vuonna 2010 ja julkaisi uuden albumin Hell the Sequel. Nyt Royce kuuluu Slaughterhouse-ryhmään. Vuonna 2006 Royce joutui vuodeksi vankilaan rattijuopumuksen takia. == Diskografia == === Studioalbumit === * Rock City (2002) * Death Is Certain (2004) * Independent’s Day (2005) * Street Hop (2009) * Success Is Certain (2011) * Layers (2016) * Book of Ryan (2018) * The Allegory (2020) === Yhteistyöalbumit=== * Slaughterhouse (Slaughterhousen kanssa) (2009) * Hell: The Sequel (Eminemin kanssa, Bad Meets Evil) (2011) * Welcome to: Our House (Slaughterhousen kanssa) (2012) * Shady XV (Shady Recordsin kanssa) (2014) * PRhyme (DJ Premierin kanssa) (2014) * PRhyme 2 (DJ Premierin kanssa) (2018) Kokoelma- albumit * The Heaven Experience, Vol. 1 (2022) Mixtapet * The Rock City Mixtape (Stretch Armstrongin isännöimänä) (2001) * Build & Destroy: The Lost Sessions, Pt. 1 (2003) * M.I.C. (Make It Count) (2004) * The Bar Exam (Statik Selektahin ja DJ Premierin kanssa) (2007) * The Bar Exam 2 (DJ Green Lanternin kanssa) (2008) * The Bar Exam 3 (DJ Whoo Kidin kanssa) (2010) * On the House (Slaughterhousen kanssa) (2012) * House Rules (Slaughterhousen kanssa) (2014) * Lost Files (Nottzin kanssa) (2015) * Tabernacle: Trust the Shooter (2016) * The Bar Exam 4 (DJ Green Lanternin isännöimänä) (2017) EP:t * The Revival EP (2009) * The Heaven Experience EP (2023) == Lähteet == == Aiheesta muualla == * Luokka:Yhdysvaltalaiset hip hop -artistit Luokka:Vuonna 1977 syntyneet Luokka:Elävät henkilöt Luokka:Afroamerikkalaiset
Knight & Day

Knight & Day on vuonna 2010 ilmestynyt James Mangoldin ohjaama toiminta- ja komediaelokuva. Sen pääosia esittävät Tom Cruise ja Cameron Diaz, jotka näyttelevät yhdessä myös elokuvassa Vanilla Sky. == Näyttelijät == == Arvostelut == * Episodi: * Filmgoer: * Film-O-Holic: * V2: * Mtv: == Lähteet == Luokka:Vuoden 2010 yhdysvaltalaiset elokuvat Luokka:Yhdysvaltalaiset toimintakomediat Luokka:James Mangoldin ohjaamat elokuvat Luokka:20th Century Foxin elokuvat